stanford-oval/wikipedia huggingface dataset:
Nikolai Žukovski

Nikolai Žukovski
Nikolai Jegorovitš Žukovski (ven. Никола́й Его́рович Жуко́вский; 17. tammikuuta (J: 5. tammikuuta) 1847 Orehovo, Vladimirin kuvernementti, Venäjän keisarikunta – 17. maaliskuuta 1921 Moskova, Neuvosto-Venäjä) oli merkittävä venäläinen aerodynaamikko, hydrodynaamikko ja eräs moottorilennon teorian uranuurtajista. Žukovskia pidetään venäläisen ilmailun isänä.
Žukovski valmistui 4. kymnaasista 1864 ja aloitti opinnot Moskovan yliopistossa. Hän valmistui vuonna 1868. Žukovski aloitti Moskovan toisen tyttökymnaasin fysiikanopettajana 1870. Vuodesta 1872 hän toimi matematiikan opettajana Moskovan teknillisessä korkeakoulussa ja vuodesta 1873 Moskovan kauppatieteiden käytännön akatemian luennoitsijana. Syksyllä 1874 hän aloitti Moskovan teknillisen korkeakoulun mekaniikan laitoksen apulaisprofessorina. 1876 hän puolusti matematiikan maisterityötään. Maisterityön aiheena oli nesteiden kinematiikka, mikä oli samalla hänen ensimmäinen tieteellinen julkaisunsa. Vuonna 1882 Žukovski puolusti sovelletun matematiikan alaan liittyvää tohtorinväitöskirjaansa.
Opetustyö Moskovan yliopistossa alkoi vuonna 1885. Hän julkaisi 1891 tutkimuksen lintujen liidosta ja pohti nousua liidon kuluessa ja erilaisia kehityskulkuja, mukaan luettuna "kuolemansilmukkaa" (Nesterovin silmukka, Pjotr Nesterovin ensimmäisenä maailmassa lentokoneella tekemä silmukka 1913). Vuonna 1894 hänestä tuli Pietarin tiedeakatemian kirjeenvaihtajajäsen. Hän tapasi Otto Lilienthalin 1895. Hänen artikkelinsa "Vesijohtojen hydraulisesta vaikutuksesta" saavutti huomiota maailmalla ja on käännetty useille vieraille kielille. Vuonna 1902 hän perusti tuulitunnelin Moskovan yliopistoon. Hänen julkaisunsa "liittyvistä pyörteistä"selvennä (1906) paljastaa nostovoiman mekanismin. Ensimmäisen maailmansodan käynnistyessä hän organisoi lentäjäkoulutuksen teoriakursseja (1915–1919).
Vuonna 1904 Žukovski perusti maailman ensimmäisen aerodynamiikan instituutin Katšinoon Moskovan lähelle.[lähde? ]
Žukovski perusti 1918 TsAGI-instituutin ja toimi sen ensimmäisenä johtajana. Hänen oppilaansa Andrei Tupolev oli toinen TsAGIn perustajista ja toimi aluksi sen apulaisjohtajana. Syyskuussa 1920 Žukovski perusti ylemmän sotilasilmailukoulun, "Punalennoston insinöörien instituutin", ja hänestä tuli sen ensimmäinen rehtori. Myöhemmin oppilaitos nimettiin Sotilasilmailun teknilliseksi akatemiaksi. Žukovski kuoli maaliskuussa 1921.
Žukovski oli ensimmäisiä lentokoneen nostovoiman laskemisesta kiinnostuneita insinöörejä. Samaan aikaan Martin Wilhelm Kuttan kanssa hän kehitti Kutta–Žukovski-teoreeman. Näin hän määritteli siipiprofiilin käsitteen.
Žukovskin kunniaksi on nimetty Žukovskin kaupunki Moskovan lähellä sekä Kuun kraatteri. Hänen työtään esitellään myös museossa ja hänelle on nimetty tutkimuslaitos.
Sunil

| Sunil |
| --- | --- |
 Sunil
Henkilötiedot
Koko nimi:  Sunil Varma
Syntynyt: 28. helmikuuta 1974 (ikä 50) Bhimavaram, Andhra Pradesh, Intia
Ammatti:  näyttelijä
Näyttelijä
Aktiivisena:  1996–
Aiheesta muualla
IMDb 
Sunil Varma (teluguksi సునీల్ వర్మ), yleensä pelkästään Sunil (s. 28. helmikuuta 1974 Bhimavaram, Andhra Pradesh, Intia), on intialainen, telugunkielinen näyttelijä, joka tunnetaan erityisesti palkintojakin voittaneista koomisista elokuvarooleistaan. Viime vuosina häntä on alettu nähdä myös elokuvien pääosarooleissa, varsinkin vuonna 2010 ilmestyneen S. S. Rajamoulin ohjaaman Maryada Ramannan saavuttaman hyvän menestyksen jälkeen.
Palkinnot

Nandi Awards
2001: Paras mieskoomikko (Nuvvu Nenu)
2005: Paras mieskoomikko (Andhrudu)
2010: Erikoispalkinto (Maryada Ramanna)
Filmfare Awards South
2004: Paras telugukoomikko (Pedababu)
2013: Paras telugusivuosa (Tadakha)
Aiheesta muualla

Sunil Internet Movie Databasessa. (englanniksi)
Nick Kypreos

Nick Kypreos
Nick Kypreos (s. 4. kesäkuuta 1966, Toronto, Ontario, Kanada) on entinen jääkiekkoilija. Hänen pelipaikkansa oli vasen laitahyökkääjä. Hän pelasi NHL:ssä 8 kautta. Urallaan hän edusti Hartford Whalersia, Washington Capitalsia, New York Rangersia ja Toronto Maple Leafsia. Hänen vanhempansa ovat George Nicholas ja Theodora Kypreos, jotka ovat kumpikin kotoisin Kreikan Spártista.
Pelaajaura

Kypreosin ura päättyi vakavaan aivotärähdykseen, jonka hän sai tapellessaan harjoitusottelussa New York Rangersin pelaajan Ryan VandenBusschen kanssa syyskuussa 1997. Uransa jälkeen hän on toiminut jääkiekkoasiantuntijana Rogers Sportsnet -sivustolla. Kypreos toimii myös apujuontajana Bill Bergin kanssa suositussa Hockey Central -radio-ohjelmassa, jota isännöi Darren Millard.
Palkinnot

1993–94 – Stanley Cup -mestaruus
Aiheesta muualla

Legends of Hockey Nick Kypreos (englanniksi)
Career hockey stats (englanniksi)
Ina Rosqvist

Ina (Alma Josefina) Rosqvist (22. joulukuuta 1865 Loviisa – 11. syyskuuta 1942 Loviisa) oli suomalainen lääkäri. Hän oli Suomen ensimmäisiä naislääkäreitä. Hän valmistui lääketieteen lisensiaatiksi 1896, erikoistui sen jälkeen kulkutauteihin ja teki merkittävää työtä tuberkuloosilääkärinä silloisen kansantaudin hoitamisessa ja vastustamisessa.
Rosqvistin vanhemmat olivat merikapteeni Johan Fredrik Rosqvist ja Maria Josefina Fagerström.
Rosqvistin ystäviin kuului Karolina Eskelin, joka matkusti Ellen Ahlqvistin kanssa Yhdysvaltoihin, jossa he toimivat lääkärinä. Rosqvist tutustui Eskelinin tyttökoulun jatkoluokilla. He etenivät opinnoissa yhtä aikaa niin että suorittivat ylioppilastutkinnon 1885, filosofian kandidaatin tutkinnon 1888 ja valmistuivat lääketieteen lisensiaateiksi 1896. Hän kirjoitti kokemuksistaan lavantautia sairastavien hoidossa tutkielman, joka ilmestyi 1899. Sittemmin hän keskittyi tuberkuloosin hoitoon muun muassa Helsingin Marian sairaalassa 1897–1923, ja samalla hän toimi Helsingin tuberkuloosipoliklinikan ylilääkärinä vuodesta 1904 ja Helsingin kaupungin tuberkuloosilääkärinä vuodesta 1923. Rosqvist oli useiden taudin torjumista pohtineiden komiteoiden jäsen.
Rosqvist toimi myös tutkijana ja valistajana sekä kirjoitti artikkeleita ja piti esitelmiä. Hän teki selvityksen parantoloiden ja poliklinikoidan toiminnasta eri maissa, ja sen pohjalta mietittiin tuberkuloosityön järjestämistä Suomen maaseudulla. Hän oli aktiivinen myös järjestötyössä.
Kirjallisuutta

Parvio, Salme, ”Ina Rosqvist 1865–1942”. Kirjassa Suomen Naislääkäriyhdistys 1947–1987. Helsinki 1987.
Lääkärimatrikkeli 1927.
Irving Azoff

Irving Azoff vuonna 2018.
Irving Azoff (s. 12. joulukuuta 1947) on yhdysvaltalainen musiikkialan johtaja ja henkilökohtainen manageri, joka edustaa muun muassa artisteja Christina Aguilera, Journey, Eagles, Joe Walsh, Van Halen, Thirty Seconds to Mars, Steely Dan, Maroon 5, No Doubt, Fleetwood Macin Lindsey Buckingham, Jon Bon Jovi, Bon Jovi ja koomikkoa Chelsea Handler.
Syyskuusta 2013 lähtien hän on ollut Azoff MSG Entertainmentin hallituksen puheenjohtaja ja toimitusjohtaja. Yritys on yhteinen Madison Square Garden Companyn kanssa. Tätä ennen hän on ollut Ticketmaster Entertainmentin hallituksen puheenjohtaja, Live Nation Entertainmentin puheenjohtaja sekä Front Line Managementin toimitusjohtaja. Hän on myös yhtiöiden Clear Channel Communications, Starz Inc,. ja IMG hallituksissa.
Vuonna 2012 Azoff oli Billboardin Power 100 -listan kärjessä, ja lehti nimesi hänet musiikkialan vaikutusvaltaisimmaksi henkilöksi.
Käännös suomeksi
Iajuddin Ahmed

| Iajuddin Ahmed> ইয়াজুদ্দিন আহমেদ |
| --- | --- |
 Iajuddin Ahmed vuonna 2006.
Bangladeshin presidentti
 2001-2009  
Edeltäjä:  Muhammad Jamiruddin Sircar
Seuraaja:  Zillur Rahman
Bangladeshin pääministeri (vt.)
 2006-2007  
Edeltäjä:  Khaleda Zia
Seuraaja:  Fakhruddin Ahmed (vt.)
Henkilötiedot
Syntynyt: 1. helmikuuta 1931
Kuollut: 10. joulukuuta 2012 (ikä 81)
Tiedot
Koulutus:  FT
Tutkinnot:  Dhakan yliopisto Wisconsinin yliopisto
Iajuddin Ahmed (bengaliksi: ইয়াজুদ্দিন আহমেদ) (1. helmikuuta 1931 Bikrampur, Brittiläinen Intia – 10. joulukuuta 2012 Bangkok, Thaimaa) oli bangladeshilainen poliitikko, joka toimi maan presidenttinä 2002–2009.
Ahmed opiskeli Dhakan yliopistossa, suoritti tohtorin tutkinnon Wisconsinin yliopistosta ja palasi sen jälkeen Dhakan yliopistoon maaperägeologian apulaisprofessoriksi. Myöhemmin hän nousi saman laitoksen professoriksi. Hän saavutti laitoksen puheenjohtajan sekä biologisen tiedekunnan dekaanin paikan. Ahmed työskenteli myös Cornellin yliopistossa vierailevana professorina vuonna 1984. Ahmedilla ja hänen vaimollaan tohtori Anwara Begumilla oli kolme lasta.
Ahmed oli virkamieshallituksen neuvonantaja vuonna 1991. Hän toimi myös Yleisten laitosten komission puheenjohtajana 1991–1993. Hänet valittiin presidentiksi puolueettomana ehdokkaana, jonka kaikki suurimmat puolueet pystyivät hyväksymään. Pääministeri Khaleda Zian kauden päättyessä hänelle ei saatu sovittua seuraajaa, ja presidentti Iajuddin Ahmed otti viran hoitaakseen lokakuusta 2006 tammikuuhun 2007 asti. Hän ei pystynyt järjestämään uusia vaaleja maan levottomuuksien vuoksi, ja julisti Bangladeshin hätätilaan. Pääministeriksi hän nimitti 12. tammikuuta 2007 Fakhruddin Ahmedin.
Ahmedille tehtiin sydämen ohitusleikkaus toukokuussa 2006. Viimeisinä vuosinaan hän kärsi sydän- ja munuaisongelmista. Ahmed joutui uuteen sydänleikkaukseen marraskuussa 2011, minkä jälkeen hänen tilansa heikkeni munuaisvaivojen takia nopeasti. Hän kuoli bangkokilaisessa sairaalassa joulukuussa 2012.
Irving Burgie

Irving Burgie (28. heinäkuuta 1924 Brooklyn – 29. marraskuuta 2019) oli yhdysvaltalainen karibialaisen musiikin säveltäjä, joka on käyttänyt myös taiteilijanimeä Lord Burgess. Hänen kappaleitaan ovat esimerkiksi "Day-O", "Jamaica Farewell", "Island in the Sun", "Angelina" ja "Mary's Boy Child". Hän on tehnyt useita kappaleita, jotka Harry Belafonte on levyttänyt; näiden joukossa on kahdeksan laulua Belafonten albumilta Calypso (1956). Lisäksi Burgien lauluja on esittänyt esimerkiksi Kingston Trio. Kaikkiaan hänen laulujensa levytyksiä on myyty maailmassa yli 100 miljoonaa.
Barbadoslaiselle äidille syntynyt Burgie sanoitti Barbadosin kansallislaulun.
Burgie palveli toisessa maailmansodassa vuonna 1943. Hän opiskeli Juilliard School of Musicissa, Arizonan yliopistossa ja Etelä-Kalifornian yliopistossa. Hänen omaelämäkertansa "Day-O!!!" julkaistiin vuonna 2007. Hänet otettiin samana vuonna Songwriters Hall of Fameen.
Iaito

Iaito
Iaito on harjoitusmiekka, jota käytetään iaidon harjoittelussa. Iaito on tarkoituksenmukaisesti jätetty teroittamatta ja on japanilaisesta miekasta, katanasta tehty jäljitelmä, joka eroaa katanasta terävyytensä, painonsa ja ulkonäkönsä takia. Suurin osa iaitoista on tehty sinkki-alumiini-seoksisesta metallista, joka on terästä pehmeämpää, joten se on suunniteltu vain harjoitusta varten eikä käyttöön niin kuin terävää hiiliteräksistä miekkaa.
Iaitoja valmistetaan tätä nykyään ympäri maailmaa, mutta suurin osa niistä valmistetaan Japanissa. Iaiton voi tehdä itselleen sopivaksi, koska siinä olevat sovitukset, koristeet ja materiaalit ovat vaihdettavissa ja myös terän pituus valitaan harjoittelijan pituuden mukaan, jotta se soveltuisi parhaiten harjoitteluun. Myös iaitojen painot vaihtelevat miekan pituuden ja miekkaan liittyvien sovitepalojen mukaan. Iaito painaa on noin 800g - 1100 grammaa. Jokainen voi valita oman rahapussinsa koon mukaan käytettävät materiaalit ja koristukset. Suurin osa iaitoista (Japanissa) maksavat 200 - 1000 euron välillä, riippuen täysin niitä myyvistä kaupoista, hyvän iaiton saa noin 500 eurolla ja se kestää oikein käytettynä hyvin pitkäaikaisen harjoittelun.
Iaitoa käytetään harjoittelussa vasta kun perusosaaminen miekan käsittelyssä on opeteltu puumiekalla (bokken), jotta vältyttäisiin turhilta vahingoilta, koska tylsäkin miekka on vaarallinen väline ja voi vaurioituakin osaamattomissa käsissä. Edistyneimmät harjoittelijat voivat käyttää terävää miekkaa (katana, shinken) harjoituksissa, mikäli harjoitteluseura sen sallii.
Luettelo televisiosarjan Johnny Bravo jaksoista

Luettelo Johnny Bravon jaksoista. Jaksot ovat tuotantokausikohtaisessa luettelossa Yhdysvaltain alkuperäisessä esitysjärjestyksessä.
Lyhytanimaatio

| # | Esityspäivä USA:ssa | Englanninkielinen nimi |
| --- | --- | --- |
| Pilotti | 26. maaliskuuta 1995 | Johnny Bravo / Jungle Boy In "Mr. Monkeyman" / Johnny Bravo and the Amazon Women |
Ensimmäinen tuotantokausi

| # | Esityspäivä USA:ssa | Englanninkielinen nimi |
| --- | --- | --- |
| 1. - 101 | 14. heinäkuuta 1997 | Super Duped / Bungled in the Jungle / Bearly Enough Time |
| 2. - 102 | 21. heinäkuuta 1997 | The Sensitive Male / Bravo Dooby-Doo |
| 3. - 103 | 28. heinäkuuta 1997 | Date with an Antelope / Did You See a Bull Run By Here? / Cookie Crisis |
| 4. - 104 | 4. elokuuta 1997 | I Used To Be Funny / My Fair Dork / 'Twas The Night |
| 5. - 105 | 11. elokuuta 1997 | Over The Hump! / Blarney Buddies / Johnny Bravo Meets Farrah Fawcett |
| 6. - 106 | 18. elokuuta 1997 | Hip-Hop Flop! / Talk To Me Baby / Blanky Hanky Panky |
| 7. - 107 | 25. elokuuta 1997 | Beach Blanket Bravo / The Day the Earth Didn't Move Around Very Much / The Aisle of Mixed-Up Toys |
| 8. - 108 | 1. syyskuuta 1997 | Substitute Teacher / A Wolf in Chick's Clothing / Intensive Care |
| 9. - 109 | 8. syyskuuta 1997 | Jumbo Johnny / The Perfect Gift / Bravo, James Bravo |
| 10. - 110 | 1. joulukuuta 1997 | Going Batty / Berry The Butler / Red Faced In The White House |
| 11. - 111 | 8. joulukuuta 1997 | The Man Who Cried "Clown" / Johnny Real Good / Little Talky Tabitha! |
| 12. - 112 | 15. joulukuuta 1997 | Johnny Bravo Meets Adam West! / Johnny Meets Donny Osmond / Under The Big Flop |
Toinen tuotantokausi

| # | Esityspäivä USA:ssa | Englanninkielinen nimi |
| --- | --- | --- |
| 13. - 201 | 2. helmikuuta 1999 | Bikini Space Planet / Moby Jerk / A Gel For Johnny |
| 14. - 202 | 30. heinäkuuta 1999 | Johnny Get Your Tutu / Johnny's Inferno / Forest Chump |
| 15. - 203 | 6. elokuuta 1999 | Karma Crisis / A Star Is Bruised / The Prince and the Pinhead |
| 16. - 204 | 13. elokuuta 1999 | Claws! / Cover Boy / To Helga and Back |
| 17. - 205 | 20. elokuuta 1999 | Endless Bummer / Jailbird Johnny / Bravo 13 |
| 18. - 206 | 27. elokuuta 1999 | Doommates / Johnny's Telethon / Johnny's Guardian Angel |
| 19. - 207 | 3. syyskuuta 1999 | I, Fly / Schnook Of The North / Charm School Johnny |
| 20. - 208 | 10. syyskuuta 1999 | Johnny and the Beanstalk / A Boy and His Bird / Ape Is Enougho |
| 21. - 209 | 17. syyskuuta 1999 | Panic in Jerky Town! / Alien Confidential / Mama's New Boyfriend |
| 22. - 210 | 24. syyskuuta 1999 | The Man with the Golden Gut / Welcome Back, Bravo / Aunt Katie's Farm |
| 23. - 211 | 1. lokakuuta 1999 | Johnny Goes to Camp / A League of His Own / Buffoon Lagoon |
| 24. - 212 | 8. lokakuuta 1999 | Brave New Johnny / Witless / Carl Be Not Proud |
| 25. - 213 | 15. lokakuuta 1999 | El Bravo Magnifico / Johnny-O And Juliet / Clan of the Cave Boob |
| 26. - 214 | 22. lokakuuta 1999 | Galaxy Boy / Damien's Day Out / Noir Johnny |
| 27. - 215 | 29. lokakuuta 1999 | Hail To The Chump / A Fool For Sister Sara / Days of Blunder |
| 28. - 216 | 5. marraskuuta 1999 | Pop Art Johnny / Dude Ranch Doofus / A Cake Too Far |
| 29. - 217 | 12. marraskuuta 1999 | Look Who's Drooling / Law And Disorder / Tooth or Consequences |
| 30. - 218 | 19. marraskuuta 1999 | The Unsinkable Johnny Bravo / Rashomoron / Free Pookey |
| 31. - 219 | 7. tammikuuta 2000 | Good Knight Johnny / Balloon Platoon / The Clueless Kid |
| 32. - 220 | 14. tammikuuta 2000 | Yukon Yutz / Prep School Johnny / Send In the Clones |
| 33. - 221 | 21. tammikuuta 2000 | Loch Ness Johnny / Den Mother Johnny / Quo Doofus |
| 34. - 222 | 28. tammikuuta 2000 | As I Lay Hiccupping / Marine Maroon / Thunder God Johnny |
Kolmas tuotantokausi

| # | Esityspäivä USA:ssa | Englanninkielinen nimi |
| --- | --- | --- |
| 35. - 301 | 11. elokuuta 2000 | Luke Perry's Guide to Love / In the Line of Johnny / Fugitive Johnny |
| 36. - 302 | 18. elokuuta 2000 | Virtual Johnny / Hold That Schmoe / Hunted! |
| 37. - 303 | 1. syyskuuta 2000 | Candidate Johnny / Air Bravo / Johnny B. Badd |
| 38. - 304 | 8. syyskuuta 2000 | Scoop Bravo / The Incredible Shrinking Johnny / Backdaft |
| 39. - 305 | 22. syyskuuta 2000 | The Johnny Bravo Affair / Biosphere Johnny / Spa Spaz |
| 40. - 306 | 13. lokakuuta 2000 | Fool For A Day / In Your Dreams / Some Like It Stupid |
| 41. - 307 | 3. marraskuuta 2000 | Dental Hijinks / Little Red Riding Johnny / Pouch Potato |
| 42. - 308 | 17. marraskuuta 2000 | Jurassic Dork / Mascot Academy / Full Metal Johnny |
| 43. - 309 | 17. marraskuuta 2000 | Johnny On Ice! / Robo-Mama! / 20, 000 Leagues Over My Head |
| 44. - 310 | 15. joulukuuta 2000 | I Dream of Johnny / One Angry Bravo / Carnival of the Darned |
| 45. - 311 | 2. helmikuuta 2001 | A Walk on the Stupid Side / Lone Star Bravo / Toy Boy Johnny |
| 46. - 312 | 23. helmikuuta 2001 | The Great Bunny Book Ban / Enter the Chipmunk / FrankenBravo |
| 47. - 313 | 6. huhtikuuta 2001 | Lord Of The Links / Bootman / Freudian Dip |
| 48. - 314 | 27. huhtikuuta 2001 | Lodge Brother Johnny / Chain Gang Johnny / Lumberjack Johnny |
| 49. - 315 | 11. toukokuuta 2001 | Auteur, Auteur! / Runaway Train / A Reject Runs Through It |
| 50. - 316 | 7. kesäkuuta 2002 | The Island of Mrs. Morceau / The Color of Mustard / Third Dork from the Sun |
| 51. - 317 | 14. kesäkuuta 2002 | The Hansel and Gretel Witch Project / I.Q. Johnny / Get Stinky |
Neljäs tuotantokausi

| # | Esityspäivä USA:ssa | Englanninkielinen nimi |
| --- | --- | --- |
| 52. - 401 | 20. helmikuuta 2004 | Johnny Goes Hollywood |
| 53. - 402 | 5. maaliskuuta 2004 | Traffic Troubles / My Funny Looking Friend |
| 54. - 403 | 12. maaliskuuta 2004 | Win an ElToro Guapo / Witch-ay Woman |
| 55. - 404 | 19. maaliskuuta 2004 | Home Alone |
| 56. - 405 | 26. maaliskuuta 2004 | Mini JB / Back from the Future |
| 57. - 406 | 2. heinäkuuta 2004 | That's Entertainment / Non Oui, Oui Pour Johnny |
| 58. - 407 | 9. heinäkuuta 2004 | Get Shovelized! / T Is For Trouble |
| 59. - 408 | 16. heinäkuuta 2004 | Gray Matters / Double Vision |
| 60. - 409 | 23. heinäkuuta 2004 | It's a Magical Life / The Hunk at the End of This Cartoon |
| 61. - 410 | 30. heinäkuuta 2004 | The Time of My Life / Run Johnny Run |
| 62. - 411 | 6. elokuuta 2004 | Wilderness Protection Program / A Page Right Out of History |
| 63. - 412 | 20. elokuuta 2004 | Some Walk By Night / Adam West Date-O-Rama |
| 64. - 413 | 27. elokuuta 2004 | Johnny Makeover / Back on Shaq |
Erikoisjaksot

| # | Esityspäivä USA:ssa | Englanninkielinen nimi |
| --- | --- | --- |
| 1. | 21. joulukuuta 2001 | A Johnny Bravo Christmas |
| 2. | 14. helmikuuta 2003 | It's Valentine's Day, Johnny Bravo Chump |
Irmeli Mäkipää

Pirkko Irmeli Mäkipää (s. 16. joulukuuta 1951 Laukaa) on aktiiviuransa päättänyt suomalainen keihäänheittäjä. Hän edusti Laukaan Urheilijoita ja hänen valmentajanaan toimi Esko Rantamäki.
Kalevan kisoista Mäkipää saavutti pronssia keihäänheitosta vuonna 1977. Ennätyksekseen hän heitti 50,72 metriä (1978). Virallisiin kilpailuihin Mäkipää ei ole osallistunut vuoden 1979 jälkeen.
Sportster

Harley-Davidson Sportster XL883 2007
Sportster on Harley-Davidson Motor Companyn rekisteröity tavaramerkki, joka on myös tehtaan moottoripyörä-mallisarjan nimi. Ensimmäinen Sportster näki päivänvalon vuonna 1957 ja on yksi pisimpään valmistuksessa olleista moottoripyörämalleista. Mallin tuotanto ja myynti jatkuu yhä. Ennen sitä valmistettiin K-mallia ("esi-Sportster"), jonka moottorikonstruktioon (yhtenäiskone) ja neljä erillistä nokka-akselia Sportster perustuu.
Aiheesta muualla

Kuvia tai muita tiedostoja aiheesta Sportster Wikimedia Commonsissa
Irmfried Eberl

Irmfried Eberl
Irmfried Eberl (8. syyskuuta 1910 Bregenz, Itävalta-Unkari – 16. helmikuuta 1948 Ulm, Saksa) oli itävaltalainen natsi ja Treblinkan keskitysleirin komendantti toisessa maailmansodassa. Hän oli sotilasarvoltaan SS Obersturmführer.
Eberl valmistui lääketieteen koulutusohjelmasta Innsbruckin yliopistosta vuonna 1933. Hän sai pätevyyden lääkäriksi vuotta myöhemmin. T4-eutanasia-ohjelman kannattajana Eberl vietti kaksi vuotta Brandenburgissa ja Bernburgissa ja auttoi kehittämään ohjelmaa, ennen kuin hänet  siirrettiin Treblinkan komentajaksi heinäkuussa 1942. Hänet siirrettiin tehtävästä pois kahden kuukauden kuluttua epäpätevyyden vuoksi ja korvattiin Franz Stanglilla. Vuonna 1944 Eberl liittyi Wehrmachtiin loppusodan ajaksi.
Sodan jälkeen Eberlistä tuli leski hänen toisen vaimonsa kuoleman jälkeen. Hän jatkoi lääkärin ammatin harjoittamista Blaubeurenissa, kunnes hänet pidätettiin tammikuussa 1948. Hän hirttäytyi sellissään seuraavassa kuussa välttääkseen oikeudenkäynnin.
Irmeli Vuorela

Irmeli Vuorela, o.s. Ståhlberg, (23. huhtikuuta 1938 Helsinki − 16. maaliskuuta 2012 Helsinki) oli suomalainen geologi, joka oli luomassa 1970-luvulla työmenetelmiä siitepölyanalyysin käyttämiseen tutkittaessa esihistoriallisen ihmisen vaikutuksia luontoon. Hänen elämäntyönsä tällä saralla johti hedelmälliseen yhteistyöhön arkeologian ja luonnonhistorian parissa.
Vuorela oli Juho ja Mary Ståhlbergin kolmilapsisen perheen keskimmäinen. Hänen isänsä Juho Ståhlberg oli lakimies ja isoisänsä Kaarlo Juho Ståhlberg Suomen ensimmäinen presidentti. Käytyään ensin Helsingin Suomalaisen Yhteiskoulun shän iirtyi Helsingin yliopistoon 1957 lukemaan geologiaa ja paleontologiaa sekä kasvitiedettä ja maantiedettä. Hän meni naimisiin vuonna 1960 Pekka Vuorelan kanssa ja heille syntyi kaksi lasta. Hän valmistui maisteriksi 1965, suoritti lisensiaatin tutkinnon vuonna 1969 ja väitteli geologiassa ja paleontologiassa tohtoriksi vuonna 1975 aiheenaan "The influence of man on the vegetation of southwestern Finland as shown by pollen diagrams".
Vuorela suoritti arkeologian läheisesti liittyvillä kohteilla lukuisia siitepölyanalyysejä, joilla ihmisen vaikutusta luontoon havainnoitiin kasvillisuuden muutoksien kautta. Häneltä on myös paljon viitattu artikkeli, jossa kuvaillaan siitepölyloukkujen käyttämistä viljelykasvien siitepölyn leviämisen mallintamisessa. Dosentin tittelin hän vastaanotti 1983, ja hän luennoi noin 20 vuotta Helsingin yliopistossa. Vuonna 1987 hän siirtyi töihin Geologian tutkimuskeskukseen ja jäi vuonna 2001 eläkkeelle.
Vuorela osallistui 1990−2002 Pohjoismaiden neuvoston toimintaan. Hän oli myös Punaisen Ristin aktiivi, jolla oli yhteyksiä myös muihin järjestöihin (European Council Network PACT ja European Science Foundation).
Ireneusz Pękalski

Ireneusz Pękalski
Wappen von Ireneusz Pękalski
Ireneusz Józef Pękalski (s. 9. maaliskuuta 1950 Tomaszów Mazowiecki) on puolalainen roomalaiskatolinen piispa. Hänet vihki papiksi Łódźin hiippakuntaan (vuodesta 1992 arkkihiippakunta) Józef Rozwadowski 2. kesäkuuta 1974. Hänet nimitettiin Łódźin vihkipiispaksi sekä Castellum Tingitiin titulaaripiispaksi 11. joulukuuta 1999, ja piispaksi vihkiminen seurasi 8. tammikuuta 2000. Pääkonsekraattorina toimi Władysław Ziółek, jota avustivat Janusz Bolonek ja Adam Lepa.
Ireneo A. Amantillo

Ireneo A. Amantillo (10. joulukuuta 1934 – 11. lokakuuta 2018) oli filippiiniläinen roomalaiskatolinen piispa. Hänet vihittiin redemptoristien papiksi 16. joulukuuta 1962 ja nimitettiin Cagayan de Oron arkkihiippakunnan vihkipiispaksi sekä Giruksen titulaaripiispaksi 2. tammikuuta 1976. Piispaksi vihkiminen seurasi 15. maaliskuuta. Pääkonsekraattorina toimi Bruno Torpigliani, jota avustivat Patrick H. Cronin ja Artemio G. Casas.
Amantillo sai 6. syyskuuta 1978 nimityksen Tandagin piispaksi, joksi hänet asetettiin 7. marraskuuta 1978. Hän erosi tehtävistään hiippakuntansa johdossa 18. lokakuuta 2001.
Irene Usvasalo

Irene Usvasalo oli Mainostelevision televisiokuuluttaja vuosina 1983–1992. Hän esiintyi ruudussa usein itse tekemissään neuleasuissa.
Kuuluttajatyön ohella Usvasalo opiskeli diplomiekonomiksi Helsingin Hankenilla ja työskenteli osuuspankkiryhmässä. 1990-luvun lopulla hän siirtyi pankkityöhön ulkomaille, ensin Amsterdamiin, sitten Brysseliin ja kymmeneksi vuodeksi Viroon. Hän viettää eläkepäiviään Suomen lisäksi Espanjan Torreviejassa.
Usvasalo palasi televisioon vuonna 2021 juontamaan MTV:n Pöllötöllö-sarjaa.